**USTANOVA ZA ZDRAVSTVENU NJEGU U KUĆI KARLOVAC**

**KARLOVAC**

**Dr. Vladka Mačeka 48**

**UPRAVNO VIJEĆE**

Broj: 02-59/24

Karlovac, 18. rujan 2024.

**Z A P I S N I K**

s 37. sjednice Upravnog vijeća Ustanove za zdravstvenu njegu u kući Karlovac, održane dana 18. rujna 2024. godine (srijeda) s početkom u 15,30 sati u prostorijama Ustanove za zdravstvenu njegu u kući Karlovac, ulica dr. Vladka Mačeka 48, Karlovac.

NAZOČNI: Krešimir Lišnjić, dipl. ing. stroj., predsjednik; Nataša Borovac, struč. spec. oec.,

član, Ivan Kušan, dr.med.spec., član, Đurđica Grman, prvostupnica fizioterapije, član, Goranka Milovanović, član (predstavnik radnika)

NISU NAZOČNI: Nataša Borovac, struč. spec. oec

OSTALI NAZOČNI: Andreja Navijalić, prof., ravnateljica

ZAPISNIK VODILA: Đurđica Grman, prvostupnica fizioterapije

Predsjednik Upravnog vijeća pozdravlja nazočne, otvara 37. sjednicu Upravnog vijeća,

**D N E V N I R E D**

1. **Usvajanje zapisnika s 36. sjednice Upravnog vijeća Ustanove za zdravstvenu**

**njegu u kući Karlovac.**

1. **Izvješće o poslovanju Ustanove za zdravstvenu njegu u kući Karlovac za siječanj - kolovoz 2024.**

Izvjestitelji: Andreja Navijalić, prof., ravnateljica i Iva Galović Držić, knjigovodkinja

1. **Donošenje Prijedloga Financijskog plana Ustanove za zdravstvenu njegu u kući Karlovac za 2025. s projekcijama na 2026. 2027.**

Izvjestitelji: Andreja Navijalić, prof., ravnateljica i Iva Galović Držić, knjigovotkinja

1. **Imenovanje zamjenika predsjednika Upravnog vijeća.**

Izvjestitelj: predsjednik Upravnog vijeća

1. Razno

Predloženi Dnevni red je jednoglasno prihvaćen.

**Točka 1.**

Usvaja se zapisnik s 36. sjednice Upravnog vijeća Ustanove za zdravstvenu njegu u kući Karlovac, bez primjedbi

**Točka 2.**

Usvaja se Izvješće o poslovanju za siječanj – kolovoz 2024. Ustanove za zdravstvenu njegu u kući Karlovac, koja se nalaze u privitku ove Odluke i sastavni je dio arhivskog zapisnika.

**Točka 3.**

Donosi se Prijedlog Financijskog plana Ustanove za zdravstvenu njegu u kući Karlovac za 2025. s projekcijama na 2026. i 2027., koji se nalazi u privitku ove Odluke i sastavni je dio arhivskog zapisnika.

**Točka 4.**

Člankom 19. Statuta utvrđeno je da predsjednika Upravnog vijeća u slučaju duže odsutnosti ili spriječenosti zamjenjuje zamjenik predsjednika kojeg imenuje Upravno vijeće između svojih članova. Dosadašnja zamjenica predsjednika Upravnog vijeća nije više članica Upravnog vijeća, te se predlaže imenovanje novog zamjenika predsjednika.

Upravno vijeće temeljem čl. 19. Statuta donosi slijedeću

O D L U K U

Goranka Milovanović imenuje se za zamjenicu predsjednika Upravnog vijeća Ustanove za zdravstvenu njegu u kući Karlovac.

Po zaključenom dnevnom redu, predsjednik Upravnog vijeća zahvaljuje se na sudjelovanju te

zaključuje sjednicu u 16,15 sati.

**PREDSJEDNIK**

**UPRAVNOG VIJEĆA**

**Krešimir Lišnjić, dipl. ing. stroj.**